

**ประกาศคณะศิลปกรรมศาสตร์และวัฒนธรรมศาสตร์**

**เรื่อง หลักเกณฑ์การสนับสนุนทุนวิจัยและสร้างสรรค์ ประเภทส่งเสริมอาจารย์และนักวิจัย**

**ประจำปีงบประมาณ พ.ศ. 2567**

------------------------------------------------------

เพื่อเป็นการสนับสนุนส่งเสริมให้อาจารย์และนักวิจัยของคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ได้มีโอกาสพัฒนาศักยภาพในการทำงานวิจัยและพัฒนาไปสู่การเป็นนักวิจัยที่มีคุณภาพระดับสูงของประเทศ โดยอาศัยอำนาจตามความในข้อ 8(3) แห่งระเบียบมหาวิทยาลัยมหาสารคามว่าด้วยการบริหารวิจัย พ.ศ. 2561 และมติที่ประชุมคณะกรรมการบริหารงานวิจัย ครั้งที่ 8/2566 เมื่อวันที่ 25 กรกฎาคม 2566 ซึ่งเห็นสมควรให้จัดทำประกาศหลักเกณฑ์การสนับสนุนทุนวิจัย ประเภทส่งเสริมอาจารย์ และนักวิจัย โดยมีรายละเอียดดังต่อไปนี้

1. **คุณสมบัติและเงื่อนไขของผู้สมัคร**

1. ผู้ขอรับทุนเป็นบุคลากรที่มีวุฒิการศึกษาไม่ตํ่ากว่าระดับปริญญาตรี หรือเป็นบุคคลที่หัวหน้าหน่วยงาน และคณะกรรมการพิจารณาแล้วว่ามีคุณสมบัติเพียงพอ

1. ผู้ขอรับทุนไม่เป็นผู้ที่ติดค้างรายงานการวิจัยฉบับสมบูรที่เคยได้รับทุนทุกประเภทจากคณะศิลปกรรมศาสตร์และวัฒนธรรมศาสตร์ และทุนวิจัยของมหาวิทยาลัยมหาสารคามมาจนถึงปีงบประมาณ พ.ศ. 2566

1. ผู้ขอรับทุนไม่เป็นผู้ที่ติดค้างผลงานการตีพิมพ์ ที่เคยได้รับทุนวิจัยทุกประเภทจากคณะศิลปกรรมศาสตร์และวัฒนธรรมศาสตร์ และของมหาวิทยาลัยมหาสารคามมาจนถึงปีงบประมาณ พ.ศ. 2566

1. ผู้ขอรับทุนไม่เป็นผู้อยู่ในระหว่างการลาศึกษาต่อทั้งภายในประเทศและต่างประเทศหรือลาปฏิบัติงานเพื่อเพิ่มพูนความรู้ทางวิชาการหรือเป็นผู้ถูกยืมตัวไปช่วยราชการ ณ หน่วยงานอื่น

1. ผู้ขอรับทุนสามารถขอรับทุนได้เพียง 1 โครงการ
2. ผู้ขอรับทุนไม่เป็นผู้เกษียณอายุราชการในปีที่ได้รับทุน
3. ผู้ขอรับทุนต้องผ่านการยื่นขอหรืออยู่ระหว่างการยื่นรับรองจริยธรรมที่เกี่ยวข้องกับสาขาที่ทำการวิจัย ดังนี้ (กรณีที่เกี่ยวข้อง)

7.1 จริยธรรมการวิจัยในคน

7.2 จริยธรรมการวิจัยในสัตว์เพื่องานทางวิทยาศาสตร์ของสถานที่ดำเนินการ

7.3 ความปลอดภัยทางชีวภาพระดับสถาบัน

1. **เป้าหมายประเด็นการวิจัย งบประมาณเงินรายได้ประจำปี 2567**

1. ต้องเป็นโครงการวิจัยที่สอดคล้องกับยุทธศาสตร์การวิจัยและนวัตกรรมแห่งชาติ 20 ปี

1. โครงการที่สอดคล้องกับเป้าหมายประเด็นการวิจัยมหาวิทยาลัยมหาสารคาม

1. MSU Goals 1: งานวิจัยพื้นฐานเพื่อสร้างความเป็นเลิศและการเป็นองค์ความรู้ในการต่อยอดและสร้างนวัตกรรม
2. MSU Goals 2: งานวิจัยด้านสังคมและวัฒนธรรมเมือง ศิลปะและดนตรี

1. โครงการที่เกี่ยวข้องกับเป้าหมายการพัฒนาที่ยั่งยืน (Sustainable Development Goals: SDGs)
2. **งบประมาณสนับสนุน**

1) เงื่อนไขการปิดทุนตามสัญญาตีพิมพ์ในฐานข้อมูล ISI Web Of Science (Science Citation Index Expanded: SCIE, Social Science Citation Index: SSCI, Art and Humanities Citation Index: AHCI) ที่มีค่า Impact Factor ดังนี้

1.1 Quartile 1 ขอทุนสนับสนุนได้ไม่เกิน 200,000 บาท (สองแสนบาทถ้วน)

1.2 Quartile 2 ขอทุนสนับสนุนได้ไม่เกิน 170,000 บาท (หนึ่งแสนเจ็ดหมื่นบาทถ้วน)

1.3 Quartile 3 - 4 ขอทุนสนับสนุนได้ไม่เกิน 150,000 บาท (หนึ่งแสนห้าหมื่นบาทถ้วน)

2) เงื่อนไขการปิดทุนตามสัญญาตีพิมพ์ในฐานข้อมูล Scopus

2.1 Quartile 1 – 2 ขอทุนสนับสนุนได้ไม่เกิน 100,000 บาท (หนึ่งแสนบาทถ้วน)

2.2 Quartile 3 – 4 ขอทุนสนับสนุนได้ไม่เกิน 80,000 บาท (แปดหมื่นบาทถ้วน)

**4. เงื่อนไขการปิดทุน**

1) บทความวิจัยจะต้องได้รับการเผยแพร่ในฐานข้อมูลตามสัญญา จึงจะถือว่าปิดโครงการวิจัยอย่างสมบูรณ์

2) วารสารจะต้องปรากฏอยู่ใน Database ของฐานข้อมูลตามสัญญา ณ วันที่เผยแพร่บทความวิจัย

3) ผู้รับทุนต้องเป็นผู้ประพันธ์อันดับแรก (First Author) หรือผู้ประพันธ์บรรณกิจ (Corresponding Author) และมีชื่อนักวิจัยร่วมจากต่างสถาบันภายในประเทศหรือต่างประเทศ ยกเว้นสาขาเฉพาะที่มีนักวิจัยในประเทศจำนวนน้อย ซึ่งจะต้องผ่านการพิจารณาจากคณะอนุกรรมการบริหารงานวิจัยของคณะศิลปกรรมศาสตร์และวัฒนธรรมศาสตร์ และจะต้องผ่านคณะกรรมการบริหารงานวิจัยของมหาวิทยาลัยมหาสารคาม

4) ผู้รับทุนต้องระบุข้อความในกิตติกรรมประกาศของผลงานตีพิมพ์ดังนี้ “This research project was financially supported by the Faculty of Fine – Applied Art and Cultural Science, Mahasarakham University”

5) ผลงานวิจัยหรือใบตอบรับการตีพิมพ์ต้องไม่ซ้ำกับผลงานที่ใช้ปิดทุนอื่นของคณะศิลปกรรมศาสตร์และวัฒนธรรมศาสตร์ และของมหาวิทยาลัยมหาสารคามและแหล่งทุนอื่น

6) ผลงานสร้างสรรค์ต้องได้รับการเผยแพร่ในรูปแบบที่ได้รับการยอมรับมีผู้ทรงคุณวุฒิรับรอง

**5. เกณฑ์การพิจารณาข้อเสนอโครงการวิจัยและงานสร้างสรรค์ทางศิลปกรรมศาสตร์และวัฒนธรรมศาสตร์**

1) คณะอนุกรรมการบริหารงานวิจัยของคณะศิลปกรรมศาสตร์และวัฒนธรรมศาสตร์จะพิจารณาเอกสารแบบเสนอโครงการวิจัยและงานสร้างสรรค์ (ศ.ส.-01, ศ.ว.-01) ประกอบการพิจารณา อนุมัติ ให้อยู่ในดุลยพินิจของคณะอนุกรรมการฯ และถือเป็นที่สิ้นสุด

2) ฝ่ายการศึกษา คณะศิลปกรรมศาสตร์และวัฒนธรรมศาสตร์ จะแจ้งผลการพิจารณาให้ผู้ได้รับทุนทราบ ทั้งนี้หากมีข้อเสนอแนะให้ปรับปรุงแก้ไข ฝ่ายการศึกษาจะจัดส่งเอกสารคำแนะนำจากคณะอนุกรรมการฯ คืนกลับให้ผู้เสนอโครงการวิจัยและงานสร้างสรรค์เพื่อดำเนินการปรับปรุงและแก้ไขเพิ่มเติม

**6. เอกสารการสมัคร**

อาจารย์/นักวิจัยที่ประสงค์ขอรับทุนสามารถเข้าไปอัพโหลดแบบฟอร์มได้ที่ระบบบริหาร จัดการงานวิจัย http://www.fineart.msu.ac.th/ หรือสอบถามได้ที่คุณวันเพ็ญ อมรสิน ฝ่ายการศึกษา คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ชั้น 1 ดังนี้

1) ข้อเสนอโครงการวิจัย (Word)

2) ข้อเสนอโครงการวิจัย (PDF) พร้อมลายเซ็นของหัวหน้าโครงการและหัวหน้าหน่วยงาน

3) เอกสารแสดงการรับรองหรืออยู่ระหว่างการยื่นรับรองจริยธรรมที่เกี่ยวข้องกับสาขาที่ทำการวิจัย ดังนี้ (กรณีที่เกี่ยวข้อง)

3.1 จริยธรรมการวิจัยในคน

3.2 จริยธรรมการวิจัยในสัตว์เพื่องานทางวิทยาศาสตร์ของสถานที่ดำเนินการ

3.3 ความปลอดภัยทางชีวภาพระดับสถาบัน

**7. ระยะเวลารับสมัคร**

ผู้ขอรับทุนสามารถขอรับทุนได้ตั้งแต่บัดนี้จนถึงวันที่ 31 พฤษภาคม 2567 โดยจะมีการประกาศผลการพิจารณาทุกเดือน ผลการพิจารณาของคณะอนุกรรมการบริหารงานวิจัยถือเป็นที่สิ้นสุด การตีความวินิจฉัยตามประกาศฉบับนี้ให้เป็นอำนาจคณะอนุกรรมการบริหารงานวิจัยของคณะศิลปกรรมศาสตร์และวัฒนธรรมศาสตร์ และคณะกรรมการบริหารงานวิจัยของมหาวิทยาลัยมหาสารคาม

ทั้งนี้ ให้ยกเลิกประกาศหลักเกณฑ์การเสนอขอรับทุนงานวิจัยและงานสร้างสรรค์ประเภทบุคลากรสายวิชาการ ประจำปีงบประมาณ พ.ศ. 2565 ฉบับประกาศ ณ วันที่ 29 มีนาคม พ.ศ. 2565

โครงการวิจัยที่ได้รับทุนตามประกาศอยู่ก่อนวันที่ประกาศฉบับนี้มีผลใช้บังคับให้ดำเนินการ ตามประกาศดังกล่าวต่อไปจนกว่าโครงการวิจัยจะดำเนินการแล้วเสร็จ

ประกาศ ณ วันที่ มกราคม พ.ศ. 2567

(ผู้ช่วยศาสตราจารย์พีระ พันลูกท้าว)

คณบดีคณะศิลปกรรมศาสตร์และวัฒนธรรมศาสตร์